Zoom er en nyttig funksjon til å zoome inn på skjermen når knipemetoden ikke fungerer.
Knipemetoden er å legge to fingrer på skjermen, og dra de fra hverandre eller knipe dem sammen.
Noe som fungerer fint i for eksempel Safari, der man kan gå inn på en nettside, legge to fingrer på skjermen, dra de fra hverandre
eller knipe dem sammen for å zoome inn og ut.
Men dette fungerer ikke på hjemskjermen eller i apper som "Meldinger". Det er her zoomfunksjonen blir nyttig.
Jeg har aktivert "Zoom" under "Tilgjengelighet" i Innstillinger-appen.
Det jeg kan gjøre på hjemskjermen nå, er å dobbeltrykke med tre fingrer.
Det er viktig at alle tre fingrene treffer skjermen samtidig ved begge trykk. Det er gjerne en treningssak.
Dobbeltrykker jeg en gang til zoomer jeg ut igjen.
Når man zoomer inn vil objekt på skjermen bli større, men det er også plass til mindre innhold.
Hvis man da vil manøvrere seg rundt på skjermen, kan man legge tre fingrer på skjermen og dra i ønsket retning.
Hvis man vil zoome inn mer eller mindre, kan man igjen dobbeltrykke med tre fingre,
men uten å løfte fingrene etter det andre trykket.
Når jeg nå dobbeltrykker, så holder jeg fingrene der, og kan flytte dem opp eller ned på skjermen for å zoome inn og ut.
Hvis man synes det er litt knotete å bruke tre fingrer for å zoome, finnes det et alternativ ved å aktivere "Vis kontroller".
Da får man opp en kontrollerknapp man kan bruke én finger på.
Denne knappen kan man flytte rundt ved å legge én finger på den, holde fingeren inne og dra den dit man ønsker å ha knappen.
Jeg plasserer den nederst til høyre.
Nå kan man dobbelttrykke med én finger på knappen, for å zoome inn.
For å manøvrere rundt, kan man dra den hvite prikken i midten, i alle tenkelige retninger til man kommer dit man ønsker.
Ved å dobbeltrykke på knappen zoomer man ut igjen.
Man kan også trykke én gang på knappen for å få zoomalternativer, der man kan bruke skyveknappen til å zoome inn og ut med.
Man kan også velge fargefilter hvis man foretrekker inverterte farger eller gråtoner.
I tillegg kan man velge "Region", der alternativet "Vinduszoom" gir mulighet for å zoome inn en del av skjermen i stedet for hele.
Hvis man nå dobbeltrykker på knappen får man opp et vindu som zoomer inn en del av skjermen.
Nederst i vinduet er det et håndtak som man kan legge én finger på, og skyve vinduet rundt omkring på skjermen.
Så med zoom finnes det mange metoder. Det gjelder bare å finne sin foretrukkede metode ved å prøve seg fram.